Franz Borkenau

Franz Borkenau (født 15. desember 1900 i Wien i Østerrike, død 22. mai 1957 i Zürich i Sveits) var en østerriksk historiker, journalist og forfatter, mest kjent for sin kritikk av totalitære systemer.


== Unge år ==
Franz Borkenau var sønn av en statstjenestemann og halvt jødisk, han begynte studier ved Universitetet i Leipzig i 1920 og ble året etter  med i Kommunistische Partei Deutschlands (KPD, det tyske kommunistpartiet) hvor han var agent for Komintern. Etter avsluttet eksamen fra universitetet i 1824 flyttet Borkenau til Berlin. I  1920-årene ble Borkenau beskrevet av Richard Löwenthal som en «oppriktig marxist» som inderlig ønsket en verdensrevolusjon. Ved årsskiftet 1929 trakk Borkenau seg både fra KPD og Komintern grunnet motvilje mot hvordan kommunistene arbeidet, koblet med en tiltakende avsky overfor  stalinismen.På tross av hans desillusjonisme overfor kommunismen forble Borkenau på den politiske venstresiden og arbeidet i årene etter bruddet  for Institut für Sozialforschung (IfS, institutt for sosialforskning) i Frankfurt am Main, Tyskland. I årene ved instituttet, kjent for Frankfurtskolen, ble Borkenau oppmuntret av instituttets leder Carl Grünberg og Borkenaus hovedinteresse var forholdet mellom kapitalisme og ideologi. Etter Adolf Hitlers maktovertakelse i 1933 flyktet Borkenau fra Tyskland og levde i Wien, Paris og Panama by. I 1930-årene var Borkenau involvert i organisering av utenlandsk hjelp til undergrunnsgruppen Neu Beginnen som arbeidet for en samling på venstresiden for få en slutt på Nationalsozialistische Deutsche Arbeiterparteis styre. I en serie artikler utgitt i 1933-1934 av tyske venstreorienterte flyktninger forsvarte Borkenau Neu Beginnen som et bedre alternativ enn både Sozialdemokratische Partei Deutschlands (SPD) og KPD.


== Kritikk av totalitære systemer ==
I en biografi over den italienske sosiologen  Vilfredo Pareto lanserte Borkenau en teori om totalitære systemer fra et marxistisk perspektiv. Selv om han var ganske fiendtlig mot Pareto var Borkenau svært imponert over hans teori om resirkulering av eliter, hvor de best egnede individer naturlig ble medlemmer av eliten og slik sørget for at eliten alltid ble fornyet og var vital. Fra et marxistisk ståsted konkluderte Borkenau at teorien om sirkulering av eliter forklarte både kommunismen og fascismen.Borkenau hevdet at de politiske, sosiale og økonomiske krisene forårsaket av første verdenskrig fikk de sterkeste kapitalistene til å etablere en ny økonomisk elite. Men ettersom den nye økonomiske eliten kontinuerlig revitaliserte seg med stadig mer hensynsløs konkurranse, ble stadig flere vanlige mennesker rammet, noe som førte til statlig intervensjon. Men etterhvert som staten ble stadig mer involvert i økonomien vokste det frem en ny politisk elite som overskygget den økonomiske eliten og krevde absolutt politisk og økonomisk makt. Slik Borkenau så det var fascismen i Italia, nasjonalsosialismen i  Tyskland og kommunismen i Russland alle ulike former for dette fenomenet. Borkenau hevdet at Vladimir Lenin skapte det første totalitære diktaturet med all makt i statens hender, uten begrensninger fra noen samfunnsklasse slik alle tidligere regimer hadde vært.


== Bibliografi ==
The Transition from the Feudal to the Bourgeois World View, 1934.
Pareto, New York : Wiley, 1936.
The Spanish Cockpit : an Eye-Witness Account of the Political and Social Conflicts of the Spanish Civil War, London : Faber and Faber, 1937.
Austria and After, London, Faber and Faber 1938
The Communist International, London : Faber and Faber, 1938
The New German Empire, New York, Viking, 1939
The Totalitarian Enemy, London, Faber and Faber 1940
Socialism, National or International, London, G. Routledge 1942
European Communism, New York : Harper, 1953
World Communism; a History of the Communist International, Ann Arbor: University of Michigan Press 1962
End and Beginning : on the Generations of Cultures and the Origins of the West, redigert av og med introduksjon av Richard Lowenthal, New York : Columbia University Press, 1981


== Referanser ==


== Litteratur ==
Innset, Ola: Franz Borkenau : Europa 1900-1957 : essay, Dreyers Forlag, Oslo 2014 ISBN 9788282651202


== Eksterne lenker ==
Om Franz Borkenau, fra nettstedet spartacus-educational.com (engelsk)